cyanic-selkie/wikianc huggingface dataset:
Λουκάς Βαλσαμάκης
Βιογραφία
Έπεσε μαχόμενος μαζί με τους άντρες του κατά τη μάχη του Σκουλενίου στις 17 Ιουνίου 1821. Μάλιστα αναφέρεται ότι πέθανε όταν εξήλθε του αναχώματος έφιππος, μαζί με άλλους, και επιτέθηκαν κατά των Οθωμανών κάτω από σφοδρά πυρά.
Παραπομπές
Κατηγορία:Αγωνιστές του 1821 Κατηγορία:Έλληνες πειρατές
Στο Στοιχείο Τους
Στο Στοιχείο Τους (πρωτότυπος αγγλικός τίτλος: Elemental) είναι Αμερικανική ρομαντική-κωμική-δραματική ταινία κινουμένων σχεδίων του 2023 σε παραγωγή από τη Walt Disney Pictures και Pixar Animation Studios και διανομή από τη Walt Disney Studios Motion Pictures. Σε σκηνοθεσία από τον Πίτερ Σον και παραγωγή από την Ντενίς Ρέαμ, γράφτηκε από τους Σον, Τζον Χόμπεργκ, Κατ Λίκελ, και Μπρέντα Σου, με τον Πιτ Ντόκτερ να έχει τον ρόλο του εκτελεστικού παραγωγού. Ως η 27η συνολικά ταινία της εταιρείας, πρωταγωνιστούν οι φωνές των Λία Λιούις, Μαμαντού Άθι, Ρόνι ντελ Κάρμεν, Σίλα Βόσο, Γουέντι ΜακΛέντον-Κόβεϊ, Κάθριν Ο'Χάρα, Μέισον Γουέρθιμερ, Τζο Πέρα, Ματ Γιανγκ Κινγκ.
Μετά την κυκλοφορία του Ο Καλόσαυρος (2015), ο Σον ξεκίνησε να δουλεύει στο πρότζεκτ. Στο Στοιχείο Τους εμπνέεται από την παιδική ηλικία του Σον, ο οποίος μεγάλωσε ως γιος μεταναστών στη Νέα Υόρκη τη δεκαετία του 1970, ενώ η ιστορία εμπνέεται από ρομαντικές ταινίες όπως τα Μάντεψε Ποιος θα 'ρθει το Βράδυ (1967), Κάτω από τη Λάμψη του Φεγγαριού (1987), και Αμελί (2001). Η παραγωγή διάρκεσε εφτά χρόνια, με την ιστορία να ολοκληρώνεται απομακρυσμένα. Ο Τόμας Νιούμαν σύνθεσε τη μουσική της ταινίας, κάνοντας αυτή την τέταρτή του συνεργασία με την Pixar.
Στο Στοιχείο Τους έκανε πρεμιέρα στο 76ο Φεστιβάλ Κινηματογράφου των Καννών στις 27 Μάιου του 2023, και κυκλοφόρησε στις Ηνωμένες Πολιτείες Αμερικής στις 16 Ιουνίου. Έλαβε επαίνους για τα κινούμενα σχέδια, αλλά επικρίσεις για την πλοκή.
Εξωτερικοί σύνδεσμοι
Κατηγορία:Ταινίες του 2023 Κατηγορία:Αμερικανικές 3D ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές δραματικές ταινίες Κατηγορία:Ταινίες που επηρεάστηκαν από την πανδημία COVID-19 Κατηγορία:Ταινίες σε σκηνοθεσία Πίτερ Σον Κατηγορία:Ταινίες παραγωγής Pixar Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:3D ταινίες κινουμένων σχεδίων Κατηγορία:Ταινίες 4DX Κατηγορία:Ταινίες κινουμένων σχεδίων του 2023
Μητροπολίτης Νέας Σμύρνης Συμεών
Ο Μητροπολίτης Νέας Σμύρνης Συμεών (κατά κόσμον Περικλής Κούτσας, Πτερούντα Λέσβου, 1 Σεπτεμβρίου 1945) είναι Έλληνας θεολόγος και επίσκοπος της Εκκλησίας της Ελλάδος. Το 2002 εξελέγη Μητροπολίτης της Ιεράς Μητροπόλεως Νέας Σμύρνης.
Βιογραφία
Γεννήθηκε στην Πτερούντα Λέσβου το 1945. Το 1963-1967 σπούδασε Θεολογία στο Πανεπιστήμιο Αθηνών όπου και έλαβε το πτυ­χίο του το 1968. Το 1973 χειροτονήθηκε Διάκονος και το 1975 Πρεσβύτερος -Αρχιμανδρίτης υπό του Μητροπολίτου Ύδρας, Σπετσών και Αιγίνης Ιερόθεου. Το 1973 διορίστηκε ως τακτικός ιεροκήρυκας και ως το 2002 υπηρέτησε τις Ι. Μητρο­πόλεις Αττικής, Ύδρας, Σπετσών και Αἰγίνης, και Νέας Σμύρνης.
Τις περιόδους 1981-1984 έκανε μεταπτυχιακές σπουδές στο Παρίσι και στο Στρασβούργο ως υ­πότροφος της Γαλλικής Κυβέρνησης, εἰδικεύθηκε στην Πατρολογία και τη Βυζαντινή Θεο­λογία και αναγορεύτηκε Διδάκτωρ του Πανεπιστημίου του Στρασβούργου.
Στις 11 Οκτωβρίου 2002 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Νέας Σμύρνης στις 12 του ίδιου μήνα χειροτονήθηκε Επίσκοπος στον Καθεδρικό Ναό Αθηνών και στις 30 Νοεμβρίου 2002 ενθρονίστηκε στον Ιερό Μητροπολιτικό Ναό Αγίας Φωτεινής Νέας Σμύρνης.
Πηγές
Κατηγορία:Μητροπολίτες Νέας Σμύρνης
Έντι Τζόνσον
Ο Έντουαρντ Άρνετ "Έντι" Τζόνσον, ή απλά Έντι Τζόνσον (γεννημένος 1 Μαΐου 1959 είναι Αμερικανός πρώην καλαθοσφαιριστής. Έχει ύψος 2,01 μ. και αγωνιζόταν στη θέση του σμολ φόργουορντ.
Κολεγιακή καριέρα
Ο Έντι Τζόνσον εισήχθη το 1977 στο Πανεπιστήμιο του Ιλινόι και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους Ιλινόι Φάιτινγκ Ιλίνι. Αποφοίτησε από το Πανεπιστήμιο του Ιλινόι το 1981, σε ηλικία 22 ετών.
Επαγγελματική καριέρα
Ο Έντι Τζόνσον συμμετείχε στα Ντραφτς του ΝΒΑ το 1981 και εξασφάλισε συμβόλαιο συνεργασίας με τους Σακραμέντο Κινγκς, στους οποίους αγωνίστηκε για έξι χρόνια.
Το καλοκαίρι του 1994 ταξίδεψε στην Ελλάδα με προορισμό τον Ολυμπιακό Πειραιώς. Στην ελληνική ομάδα παρέμεινε για μία σεζόν, ενώ κατάφερε να κατακτήσει και ένα Πρωτάθλημα Ελλάδας (1995). Με τους ερυθρόλευκους κατάφερε επίσης να φτάσει μέχρι τον τελικό της Ευρωλίγκα του 1995.
Το 1995, ο Έντι Τζόνσον επέστρεψε στην Αμερική και το ΝΒΑ, αγωνιζόμενος αρχικά στους Ιντιάνα Πέισερς (1995-97) και έπειτα στους Χιούστον Ρόκετς (1997-99).
Μετά τη λήξη της περιόδου 1998-99, ο Έντι Τζόνσον αποφάσισε να αποσυρθεί από την ενεργό δράση και να βάλει τέλος στην καριέρα του.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Σακραμέντο Κινγκς Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Σιατλ Σούπερσονικς Κατηγορία:Καλαθοσφαιριστές Σάρλοτ Χόρνετς Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Ιντιάνα Πέισερς Κατηγορία:Καλαθοσφαιριστές Χιούστον Ρόκετς Κατηγορία:Ξένοι καλαθοσφαιριστές στην Ελλάδα
Ζουβενάλ Χαμπιαριμάνα
Η άνοδος στην εξουσία και η διακυβέρνηση
Στις 5 Ιουλίου 1973, ενώ υπηρετούσε ως υπουργός Άμυνας, ο Χαμπιαριμάνα ανέτρεψε τον Γκρεγκουάρ Καϊμπάντα, τον πρώτο εκλεγμένο Πρόεδρο της Δημοκρατίας της Ρουάντα, και κατέλαβε την εξουσία. Διέλυσε έπίσης το κόμμα Parmehutu στο οποίο ήταν και ο ίδιος μέλος. Το 1975 ίδρυσε το κόμμα Mouvement Révolutionaire National pour le Développement ως μοναδικό νόμιμο της χώρας. Η κυβέρνηση έμεινε σχεδόν εξ ολοκλήρου σε στρατιωτικά χέρια μέχρι το 1978, όταν ένα νέο σύνταγμα εγκρίθηκε με δημοψήφισμα. Την ίδια στιγμή ο Ζουβενάλ Χαμπιαριμάνα εξελέγη πρόεδρος για πενταετή θητεία καθώς ήταν ο μοναδικός υποψήφιος. Επανεκλέχτηκε στις μονοκομματικές εκλογές το 1983 και το 1989. Το 1990 ο Χαμπιαριμάνα επέτρεψε τον σχηματισμό και άλλων κομμάτων.
Εξέγερση
Στις αρχές της δεκαετίας του 1990 άρχισε μια ένοπλη εξέγερση κατά της κυβέρνησης Χαμπιαριμάνα όταν αντάρτες από το Πατριωτικό Μέτωπο της Ρουάντα, μια δύναμη που αποτελούταν ως επί το πλείστον από μέλη της φυλής Τούτσι ομογενών της Ρουάντα που είχαν αυτομολήσει. Ο πόλεμος κατέληξε σε αδιέξοδο και οι δύο πλευρές άρχισαν διαπραγματεύσεις ειρήνης. Οι συνομιλίες αυτές κατέληξαν στην υπογραφή των συμφωνιών της Αρούσα, το 1993, για τη δημιουργία ενός καταμερισμού της εξουσίας.
Δολοφονία
Στις 6 Απριλίου 1994 το ιδιωτικό τζετ του Χαμπιαριμάνα κατερρίφθη κοντά στο διεθνές αεροδρόμιο του Κιγκαλί. Εκτός του Ζουβενάλ Χαμπιαριμάνα, στο αεροπλάνο επέβαιναν ο πρόεδρος του Μπουρούντι, Σιπριάν Νταριαμιρά (Cyprien Ntaryamira), και πλήθος αξιωματούχων και διπλωματών. Οι συνθήκες της συντριβής του αεροσκάφους είναι ασαφείς. Εκείνη την εποχή τα μέσα ενημέρωσης, που αποτελούνταν κυρίως από εξτρεμιστές Χούτου, υποστήριξαν ότι το αεροπλάνο καταρρίφθηκε κατόπιν εντολής του ηγέτη του Πατριωτικόυ Μετώπου της Ρουάντα και μετέπειτα πρόεδρου της χώρας, Πολ Καγκάμε.
Συνέπειες της δολοφονίας
Η άμεση συνέπεια της δολοφονίας του Χαμπιαριμάνα πυροδότησε ένα δολοφονικό μένος από εξτρεμιστές Χούτου από την πλειοψηφία κατά των αντιπάλων Τούτσι και των Χούτου που είχε αντιταχθεί στην κυβέρνηση. Η γενοκτονία της Ρουάντα ήταν ένα από τα χειρότερα εγκλήματα του 20ού αιώνα.
Εξωτερικοί σύνδεσμοι
Κατηγορία:Πρόεδροι της Ρουάντα Κατηγορία:Δολοφονημένοι αρχηγοί κράτους
Frijid Pink
Οι Frijid Pink είναι αμερικάνικο ροκ συγκρότημα, το οποίο δημιουργήθηκε το 1967 στο Ντιτρόιτ των Ηνωμένων Πολιτειών και διαλύθηκε το 1975 αφού κυκλοφόρησε τέσσερις δίσκους. Το συγκρότημα επανενώθηκε το 2007 και συνεχίζει μέχρι σήμερα, με σκοπό την κυκλοφορία ενός νέου άλμπουμ.
Βιογραφία
Οι Frijid Pink δημιουργήθηκαν το 1967 μετά τη διάλυση του συγκροτήματος The Detroit Vibrations, από τον κιθαρίστα Γκάρι Ρέι Τόμπσον, τον μπασίστα Τομ Χαρις, τον τραγουδιστή Τομ Μπίντρι και το ντράμερ Ρικ Στίβενς. Ο τραγουδιστής υιοθέτησε το καλλιτεχνικό όνομα Κέλι Γκριν και το συγκρότημα έπαιζε ζωντανά επί δύο χρόνια στην περιοχή του Ντιτρόιτ.
Το 1969, υπέγραψαν στην "Parrot Records" και κυκλοφόρησαν τα σινγκλ "Tell Me Why" και "Drivin' Bles", πριν γνωρίσουν μεγάλη επιτυχία με τη διασκευή του "House of the Rising Sun" των Animals. Το συγκεκριμένο σινγκλ σκαρφάλωσε στο # 7 του Billboard των Ηνωμένων Πολιτειών, το # 1 στη Γερμανία, το # 4 στη Μεγάλη Βρετανία και το # 3 στον Καναδά, όπου έγινε χρυσό. Η δημοτικότητα των Frijid Pink ήταν τόσο μεγάλη στη γενέτειρα τους, όπου σε μία συναυλία τους στο "Grande Ballroom" του Ντιτρόιτ οι ανερχόμενοι, τότε, Led Zeppelin άνοιξαν την εμφάνιση τους. Το ομώνυμο άλμπουμ γνώρισε μεγάλη επιτυχία ανεβαίνοντας στο # 11 στις Ηνωμένες Πολιτείες και το # 5 στον Καναδά, ωθούμενο από τη επιτυχία του σινγκλ.
Ακολούθησε το "Defrosted" τον Ιούνιο του 1970 με την επιτυχία "Sing a Song for Freedom" να σκαρφαλώνει στο # 55 του Billboard και το Top-30 στον Καναδά, αλλά το άλμπουμ να μην καταφέρνει να μπει στο Top-100. Την ίδια περίοδο, εκδόθηκε και άλλο ένα σινγκλ από το ντεμπούτο τους με τη διασκευή στο "Heartbreak Hotel" του Έλβις Πρίσλεϊ, όντας το τελευταίο επιτυχημένο κομμάτι των Frijid Pink.
Το 2001, μία νέα εκδοχή των Frijid Pink δημιουργήθηκε με σκοπό την κυκλοφορία του άλμπουμ "Inner Heat", το οποίο δεν εκδόθηκε λόγω ανάκλισης από την "Dynasty Records".
Το 2005, οι Τομ Χάρις, Τομ Μπίντρι και Ρικ Στίβενς ένωσαν τις δυνάμεις τους με τον κιθαρίστα Στιβ Ντάνσμπι και τον κιμπορντίστα Λάριν Μάικλς. Δύο χρόνια αργότερα, με τον Στίβενς ως μοναδικό αρχικό μέλος τους, οι Frijid Pink ενέταξαν στη σύνθεση τον μπασίστα Μπρεντ Όστιν, τους κιθαρίστες Ρίκι Χάουκε και Ρικ Ζάιτμαλ και τον κιμπορντίστα Τσακ Μάνγκους.
Το 2014, υπέγραψαν στην "Dynasty Records" και κυκλοφόρησαν το άλμπουμ "Made in Detroit".
Δισκογραφία
{|width="100%" align="center"|
Xbox One
Το Xbox One είναι μια κονσόλα παιχνιδιών που αναπτύχθηκε από τη Microsoft. Ανακοινώθηκε τον Μάιο του 2013, είναι ο διάδοχος του Xbox 360 και η τρίτη κονσόλα της οικογένειας Xbox, και κυκλοφόρησε στη Βόρεια Αμερική, στην Ευρώπη (σε ορισμένες χώρες της), την Αυστραλία και τη Βραζιλία τον Νοέμβριο του 2013, και στην Ιαπωνία, την Κίνα και άλλες χώρες της Ευρώπης τον Σεπτέμβριο του 2014. Ανταγωνίζεται με το PlayStation 4 της Sony και Wii U της Nintendo που αποτελούν την όγδοη γενιά των κονσολών. Το πρώτο παιχνίδι για την κονσόλα κυκλοφόρησε στην Κίνα, το Shanghai Free-Trade Zone. Η Microsoft διαθέτει τη συσκευή ως σύστημα ψυχαγωγίας "όλα-σε-ένα", που ανταγωνίστηκε άλλες ψηφιακές συσκευές αναπαραγωγής πολυμέσων, όπως τις πλατφόρμες Apple TV και Google TV.
Ένα ανασχεδιασμένο μοντέλο γνωστό και ως Xbox One S κυκλοφόρησε τον Αύγουστο του 2016, είχε λεπτότερη σχεδίαση και μικρές αναβαθμίσεις στο εσωτερικό, όπως η υποστήριξη αναπαραγωγής 4K βίντεο και upscalling. Επίσης, υποστηρίζει HDR (ευρύτερο χρωματικό εύρος). Μια μελλοντική νέα έκδοση με κωδική ονομασία Project Scorpio (Xbox One X) κυκλοφόρησε στα τέλη του 2017 και έχει μεγάλη αναβάθμιση στο υλικό (6 teraflops gGPU12gGBrRAMnative 4k). Επίσης, είναι πλήρως συμβατό με παιχνίδια του Xbox One καθώς όσα είναι Xbox One X enhanced έχουν πολύ μεγάλη βελτίωση στα γραφικά και στα FPS (Frames Per Second ή Καρέ ανά Δευτερόλεπτο). Η Microsoft με το σλόγκαν "No one left behind" (κανένας δεν μένει πίσω), σκοπεύει να συνεχίσει την υποστήριξη για τις προηγούμενες εκδόσεις.
Εξωτερικοί Σύνδεσμοι
Xbox One Κατηγορία:Κονσόλες της Microsoft Κατηγορία:Xbox One
Θαύματα του κόσμου
μικρογραφία|384x384εσ|Τα [[Επτά θαύματα του αρχαίου κόσμου|Επτά Θαύματα του Αρχαίου Κόσμου (από αριστερά προς τα δεξιά και από πάνω προς τα κάτω): Η Πυραμίδα του Χέοπα, οι κρεμαστοί Κήποι της Βαβυλώνας, ο Ναός της Αρτέμιδος στην Έφεσο, το Άγαλμα του Δία στην Ολυμπία, το Μαυσωλείο της Αλικαρνασσού, ο Κολοσσός της Ρόδου, ο Φάρος της Αλεξάνδρειας, όπως απεικονίζεται από τον ολλανδό καλλιτέχνη του 16ου αιώνα Μάαρτεν Φαν Χέιμσκερκ. ]] Διάφοροι κατάλογοι Θαυμάτων του Κόσμου έχουν συνταχθεί από την αρχαιότητα μέχρι σήμερα, με σκοπό την καταγραφή των θεαματικότερων φυσικών θαυμάτων και ανθρωπογενών κατασκευών.
Τα Επτά Θαύματα του Αρχαίου Κόσμου είναι ο πρώτος γνωστός κατάλογος με τα πιο αξιόλογα δημιουργήματα της κλασικής αρχαιότητας˙ βασίστηκε σε δημοφιλείς οδηγούς μεταξύ των Αρχαίων Ελλήνων περιηγητών και περιλαμβάνει μόνον έργα γύρω από τα παράλια της Μεσογείου. Ο αριθμός επτά επιλέχθηκε διότι συμβόλιζε για τους Έλληνες την τελειότητα και την αφθονία, καθώς και διότι προκύπτει στους πέντε πλανήτες που γνώριζαν οι αρχαίοι να προστεθεί η σελήνη και ο ήλιος. Έχουν συνταχθεί πολυάριθμοι τέτοιοι κατάλογοι.
Τα Θαύματα του Κόσμου
μικρογραφία|Η [[Πυραμίδα του Χέοπα|Μεγάλη Πυραμίδα της Γκίζας, το μόνο θαύμα του αρχαίου κόσμου που εξακολουθεί να υπάρχει]] μικρογραφία|Το [[Κολοσσαίο στη Ρώμη]] μικρογραφία|Το [[Μέγα Σινικό Τείχος|Σινικό Τείχος της Κίνας]] μικρογραφία|Η [[Αγία Σοφία (Κωνσταντινούπολη)|Αγία Σοφία]] μικρογραφία|Το [[Στόουνχεντζ]] μικρογραφία|Το [[Μάτσου Πίτσου]] μικρογραφία|Το [[Τατζ Μαχάλ|Τατζ Μαχάλ]] μικρογραφία|Το [[Εμπάιρ Στέιτ Μπίλντινγκ|Εμπάιρ Στέιτ Μπίλντινγκ]] μικρογραφία|Η [[Γέφυρα Γκόλντεν Γκέιτ|Γέφυρα της Χρυσής Πύλης]] μικρογραφία|Οι [[Καταρράκτες Βικτωρίας, με τη μεγαλύτερη επιφάνεια ύδατος σε πτώση στον κόσμο.]] μικρογραφία|Ο [[Μεγάλος Κοραλλιογενής Ύφαλος|Μέγας Κοραλλιογενής Ύφαλος]] μικρογραφία|O [[Πύργος CN|Πύργος CN]] μικρογραφία|Η [[Παλαιά Πόλη της Ιερουσαλήμ]] μικρογραφία|Το [[Σέλας|Βόρειο Σέλας ]] μικρογραφία|Το [[Γκραν Κάνιον|Γκραν Κάνιον]] μικρογραφία|Το [[αποχετευτικό σύστημα του Λονδίνου, που υπήρξε το αρχικό αντλιοστάσιο του Αββαείου του Μιλς]] μικρογραφία|Η [[Όπερα του Σίδνεϋ|Όπερα Του Σίδνεϊ]] Ο ιστορικός Ηρόδοτος (περ. 484 π.Χ. - 425 π.Χ./410 π.Χ.), και ο μελετητής Καλλίμαχος από την Κυρήνη (310 π.Χ. - 240 π.Χ.) δημιούργησαν στο Μουσείο της Αλεξάνδρειας πρώιμους καταλόγους επτά θαυμάτων. Τα γραπτά τους δεν υπάρχουν σήμερα, παρά μόνο σε αναφορές.
Τα κλασικά επτά θαύματα ήταν: •	Η Πυραμίδα του Χέοπα •	Οι Κρεμαστοί Κήποι της Βαβυλώνας
Παλαιοί κατάλογοι
Πολλές από τις κατασκευές που αναφέρονται σε αυτούς τους καταλόγους ήταν πολύ προγενέστερες του Μεσαίωνα, ήταν όμως ευρέως γνωστές.
Οι χαρακτηριστικότερες είναι: •	Το Στόουνχεντζ  •	Το Κολοσσαίο  •	Οι Κατακόμβες του Κομ ελ Σουκάφα   •	Το Σινικό Τείχος της Κίνας   •	Ο Πορσελάνινος Πύργος της Nanjing   •	H Αγία Σοφία   •	Ο Πύργος της Πίζας Άλλες τοποθεσίες που ενίοτε περιλαμβάνονται σε τέτοιες λίστες είναι:
Σύγχρονοι κατάλογοι
Ακολουθώντας την παράδοση του κλασικού καταλόγου, σύγχρονοι άνθρωποι και οργανισμοί έχουν δημιουργήσει τους δικούς τους καταλόγους με αρχαία και σύγχρονα θαύματα. Μερικές από τις πιο αξιοσημείωτες τέτοιες λίστες παρουσιάζονται παρακάτω.
Αμερικανική Κοινότητα Πολιτικών Μηχανικών
Το 1994, η Αμερικανική Κοινότητα Πολιτικών μηχανικών συνέταξε μια λίστα με Επτά Θαύματα του Σύγχρονου Κόσμου, αποτίοντας φόρο τιμής στα "μεγαλύτερα επιτεύγματα πολιτικής μηχανικής του 20ου αιώνα":
Τα Επτά Φυσικά Θαύματα του Κόσμου
Όπως και στις υπόλοιπες λίστες, έτσι και στο ζήτημα της σύνταξης καταλόγου με φυσικά θαύματα, δεν υπάρχει ομοφωνία˙οι απόψεις διίστανται σχετικά με το πόσα θα έπρεπε να περιληφθούν. Ένας από τους πολλούς υπάρχοντες καταλόγους είναι εκείνος τον οποίο συνέταξε το CNN:
New7Wonders of the World
Το 2001, ξεκίνησε με πρωτοβουλία της Ελβετικής εταιρείας New7Wonders Foundation η επιλογή των New7Wonders of the World (Νέα 7 θαύματα του Κόσμου) από ένα σύνολο διακοσίων υπαρχόντων μέχρι και σήμερα μνημείων. Ανακοινώθηκαν την 1η Ιανουαρίου του 2006 εικοσιένα φιναλίστ. Οι Αιγύπτιοι δυσαρεστήθηκαν από το γεγονός ότι το μόνο σωζόμενο θαύμα του αρχικού καταλόγου, η Πυραμίδα του Χέοπα, επρόκειτο να ανταγωνιστεί με εκείνα του Αγάλματος της Ελευθερίας, της Όπερας του Σίδνεϋ και άλλα ορόσημα, αποκαλώντας το εγχείρημα παράλογο. Ως απάντηση, η πυραμίδα ανακηρύχθηκε επίτιμος υποψήφια. Τα αποτελέσματα ανακοινώθηκαν στις 7 Ιουλίου του 2007, στη Λισαβόνα:
New7Wonders of Nature
Το εγχείρημα 'New7Wonders of Nature' (Νέα 7 Θάυματα της Φύσης) που διήρκεσε από το 2007 έως το 2011, μια σύγχρονη προσπάθεια επιλογής επτά φυσικών θαυμάτων, μέσω παγκόσμιας ψηφοφορίας, διοργανώθηκε από την ίδια ομάδα που παρουσίασε τα New7Wonders of the World. Περιλαμβάνει τα εξής φυσικά δημιουργήματα:
New7Wonders Cities
Πρόκειται για την τρίτη παγκόσμια ψηφοφορία που διοργανώθηκε από το ίδρυμα New7Wonders, η οποία παρουσίασε επτά πόλεις-θαύματα:
Επτά Θαύματα του Υποβρύχιου Κόσμου
Τα Επτά Υποβρύχια Θαύματα του Κόσμου ήταν κατάλογος που συνετάχθη από την CEDAM International, μια μη κερδοσκοπική ομάδα για καταδύτες με έδρα την Αμερική, αφιερωμένος στην προστασία και την έρευνα των ωκεανών.
Το 1989, η CEDAM, συγκέντρωσε μια ομάδα θαλασσίων επιστημόνων, συμπεριλαμβανομένης της Δρος Ευγενίας Κλαρκ, προκειμένου να διαλέξουν υποθαλάσσιες τοποθεσίες που θεωρούσαν άξιες προστασίας. Τα αποτελέσματα ανακοινώθηκαν στο Εθνικό Ενυδρείο της Ουάσιγκτον από τον ηθοποιό Λόιντ Μπρίτζες, πρωταγωνιστή της τηλεοπτικής σειράς δράσης ' Sea Hunt':
Επτά Θαύματα του Βιομηχανικού Κόσμου
Το βιβλίο της Βρετανίδας συγγραφέως Ντέμπορα Κάντμπερυ ' Επτά Θαύματα του Βιομηχανικού Κόσμου', αφηγείται τα ιστορικά επτά μεγάλων επιτευγμάτων της μηχανικής του 19ου και των αρχών του 20ου αιώνα. Το 2003, το BBC μετέδωσε ένα επταμερές δραματοποιημένο ντοκιμαντέρ, σε παραγωγή του Κάντμπερυ, πραγματευόμενο τα ίδια επιτεύγματα. Κάθε επεισόδιο δ ραματοποιούσε την κατασκευή ενός από τα παρακάτω βιομηχανικά θαύματα:
Άλλες λίστες "θαυμάτων του κόσμου"
Πολυάριθμοι ακόμη συγγραφείς και οργανώσεις έχουν συντάξει λίστες με θαύματα του κόσμου. Ο ταξιδιωτικός συγγραφέας Χάουαρντ Χίλμαν δημοσίευσε δύο σχετικά βιβλία, ένα με 10 τεχνητά και ένα με 10 φυσικά θαύματα, ενώ ο Βρετανός βιογράφος, επιστημονικός συγγραφέας και μυθιστοριογράφος Ρόναλντ Κλαρκ στο βιβλίο του 'Θαύματα του Κόσμου ' απαριθμεί 52 θαύματα, φυσικά και ανθρωπογενή, ένα για κάθε εβδομάδα του έτους.
Επτά Θαύματα του Ηλιακού Συστήματος
Σε ένα άρθρο του 1999, το οποίο αργότερα έγινε κινούμενη εικόνα, το Astronomy magazine απαριθμεί τα Επτά Θαύματα του Ηλιακού Συστήματος
Στο δημοφιλή πολιτισμό
H σειρά ηλεκτρονικών παιχνιδιών Civilization έχει ενσωματώσει πολλά θαύματα του κόσμου από όλες τις εποχές. Στον κόσμο του παιχνιδιού, κάθε θαύμα μπορεί να κατασκευαστεί από οποιονδήποτε πολιτισμό, όχι απαραίτητα από εκείνον του οποίου είναι πράγματι γέννημα. Στο Civilization V., προστέθηκαν και τα "φυσικά θαύματα", όπως το Όρος Φούτζι και ο θερμοπίδακας Παλαιός Πιστός. Παρόμοια σχέδια θαυμάτων του κόσμου υπάρχουν και σε άλλη μία σειρά βιντεοπαιχνιδιών, το Rise of Nations.
Επιτραπέζια παιχνίδια που ακολουθούν τη φόρμα του Civilization, όπως το Through the Ages: A Story of Civilization, το Patchistory καθώς και τα επίσημα επιτραπέζια Civilization έχουν επίσης δώσει στους παίκτες τη δυνατότητα να κτίζουν ορισμένα θαύματα του αρχαίου και του σύγχρονου κόσμου.
Σημειώσεις
(1. Τόσο το άρθρο της USA Today όσο και η εκπομπή Good Morning America ανέφεραν το θαύμα αυτό ως "Παλαιά Πόλη της Ιερουσαλήμ, Ισραήλ". Η Παλαιά πόλη βρίσκεται στην Ανατολική Ιερουσαλήμ, γεγονός το οποίο ισχυρίζονται τόσο η Πολιτεία του Ισραήλ όσο και η Πολιτεία της Παλαιστίνης. Τα Ηνωμένα Έθνη καθώς και οι περισσότερες χώρες δεν αποδέχονται την αξίωση της Ανατολικής Ιερουσαλήμ από το Ισραήλ, υποστηρίζοντας ότι η τελική κατάσταση της Ιερουσαλήμ εκκρεμεί να αποφασιστεί μέσω μελλοντικών διαπραγματεύσεων ανάμεσα στις Ισραηλινές και τις Παλαιστινιακές Αρχές. Δείτε Θέσεις σχετικά με την Ιερουσαλήμ για περισσότερες πληροφορίες)
Θάνατοι τον Μάιο του 2016
Παραπομπές
05
Αρτέμιος Δεναξάς
Ο Αρτέμιος Δεναξάς ήταν Έλληνας επιχειρηματίας και υπουργός Συγκοινωνιών στην κυβέρνηση Κονδύλη.
Βιογραφικά στοιχεία
Υπήρξε ιδιοκτήτης της «Εταιρείας Γενικού Εμπορίου Αρτέμιος Δεναξάς & ΣΙΑ», η οποία εν συνεχεία μετατράπηκε στην Οικονομική και Τεχνική Εταιρεία Ελλάδος Α.Ε., της οποία διετέλεσε πρόεδρος του διοικητικού συμβουλίου. Υπήρξε ιδρυτικό μέλος του Ναυτικού Ομίλου Αθηνών, του οποίου διετέλεσε πρώτος γενικός γραμματέας κατά την περίοδο 1934 - 1944.
Διετέλεσε Υπουργός Συγκοινωνιών στην κυβέρνηση Γεωργίου Κονδύλη (1926]].
Παραπομπές
Κατηγορία:Έλληνες επιχειρηματίες Κατηγορία:Έλληνες υπουργοί Συγκοινωνιών
Αντώνης Γρέγος
Ο Αντώνιος (Αντώνης) Γρέγος είναι Έλληνας, πρώην βουλευτής του ακροδεξιού κόμματος της Χρυσής Αυγής, καταδικασμένος για τη συμμετοχή του σε αυτή.
Βιογραφία
Γεννήθηκε στη Θεσσαλονίκη το 1966. Σπούδασε στην Ανώτερη Δημόσια Σχολή Εμπορικού Ναυτικού της Νέας Μηχανιώνας και απέκτησε προαγωγικό δίπλωμα από το εμπορικό ναυτικό. Άρχισε να εργάζεται στη Θεσσαλονίκη ως διοικητικός γραμματέας και συμμετείχε σε συνδικαλιστικές δραστηριότητες.
Εξελέγη στο κοινοβούλιο ως βουλευτής της Χρυσής Αυγής στην εκλογική περιφέρεια της Α' Θεσσαλονίκης στις εκλογές του Μαΐου 2012, καθώς και στα επόμενα κοινοβούλια, μέχρι το 2019.
Παραπομπές
Κατηγορία:Βουλευτές Α΄ Θεσσαλονίκης Κατηγορία:Βουλευτές εκλεγμένοι με τη Χρυσή Αυγή
Μονή του Αγίου Ιωάννου του Θεολόγου
Η Ιερά Μονή του Αγίου Ιωάννου του Θεολόγου είναι Ορθόδοξο μοναστήρι που ιδρύθηκε το 1088 στην Χώρα της Πάτμου. Το 1999 κηρύχθηκε Μνημείο Παγκόσμιας Κληρονομιάς από την UNESCO. Κτίστηκε στο σημείο που πιστεύεται τόσο από την Καθολική όσο και από την Ορθόδοξη Εκκλησία ότι ο απόστολος Ιωάννης συνέγραψε το Ευαγγέλιο και την Αποκάλυψη, κοντά στο σπήλαιο όπου είχε τα οράματα της Αποκάλυψης.
Ξένες επιδρομές
Στα 1186 επιτίθενται οι Νορμανδοί στα 1192 οι Φράγκοι με τον Φίλιππο Αύγουστο χωρίς όμως ουσιαστικές επιδράσεις στη Μονή. Στα 1196 αριθμεί εκατόν πενήντα μοναχούς.
Στη Λατινοκρατία
Στα 1204-1261 η Μονή συνδέεται με αυτοκρατορία της Νίκαιας και αποκτά πολλά μετόχια στη Μικρά Ασία. Ο Θεόδωρος Α' Λάσκαρις της παρέχει ατέλεια φορολογική για την άσκηση από τα πλοία της εμπορίου. Οι ηγούμενοι αλληλογραφούν με σημαντικά πρόσωπα της Νίκαιας. Παράλληλα σχετίζεται και με τις δυτικές δυνάμεις: τη Γαληνοτάτη Δημοκρατία της Βενετίας. Στα 1219 απαλλάσσονται από τον δούκα της Κρήτης Domenico Delfino από κάθε αντίποινα για τη βοήθεια που έδωσαν στους Κωνσταντίνο Σεβαστό και Θεόδωρο Μελισσηνό, επαναστάτες Κρήτες. Στη συνέχεια πετυχαίνει την εξαγωγή ποσοτήτων σιταριού- δικαίωμα που είχε το μετόχι της Μονής στην Κρήτη-δυο φορές στα 1271 και 1385. Φορολογικές απαλλαγές με δικαίωμα προστασίας των μοναχών εξασφαλίζεται από τις Βενετικές αρχές, υπαγορευμένα όλα αυτά από την επιθυμία περιορισμού των φιλοδοξιών των Λατίνων Αρχιεπισκόπων της Κρήτης και του Παπικού Κράτους Την περίοδο αυτή ξεχωρίζει ο ηγούμενος Γερμανός(1252-1258) για το ήθος και τις πνευματικές δράσεις του.
Στην Υστεροβυζαντινή περίοδο
Επί της βασιλείας του Μιχαήλ Η' Παλαιολόγου ανανεώνονται παλιά και χορηγούνται νέα προνόμια. Στα 1402 η Μονή αρνείται να συμβάλει κατά διαταγή της Γερουσίας της Βενετίας στη χρηματοδότηση εξοπλισμού δύο γαλερών κατά των Τούρκων.
Στην περίοδο της Τουρκοκρατίας
Κατά την υποταγή της Πάτμου στους Τούρκους ηγούμενος της Μονής είναι ο μητροπολίτης Μύρων Ματθαίος. Εκπρόσωποι της μονής επισκέφθηκαν τον Μωάμεθ στην Αδριανούπολη μετά την πτώση της Κωνσταντινούπολης όπου εκεί πιθανώς δήλωσαν υποταγή με ευνοϊκούς γι΄ αυτήν όρους. Έτσι εκδόθηκε φιρμάνι μεταξύ 25 Αυγούστου και 3 Σεπτεμβρίου με το ο οποίο ο Matyos, ο ηγούμενος Ματθαίος, να παραδίδει τους φόρους του νησιού,40 φλουριά, στον δούλο του σουλτάνου Αλή. Στα 1457 ο πατριάρχης της Βενετίας Ludovicus Scarampa διέταξε να μην πληγεί η Πάτμος από τους στρατιώτες που ήταν επικεφαλής κατά την εκστρατεία του κατά των Τούρκων. Η Μονή έστειλε έκκληση σε Πάπα Πίο Β' για να προστατευθεί η Μονή από τυχόν αυθαιρεσίες και ο Πάπας κάλεσε τους αρχιεπισκόπους Κρήτης και Ρόδου να τη σεβαστούν. Στα τέλη του 15ουαι. απαλλασσόταν από την καταβολή της δεκάτης για την κυριότητα του Μετοχίου της στην Κρήτη. Η Μονή αποσπά προνομιακά έγγραφα από του Ιππότες της Μάλτας και τον Πάπα Παύλο Ε' για την προστασία του στόλου της Μονής: πλοία της μπορούσαν να φέρουν τη σημαία των Ιωαννιτών της Ρόδου π.χ. Στα 1577 στέλνει μοναχό της για σπουδές στο Ελληνικό Κολέγιο του Αγίου Αθανασίου της Ρώμης. Τον 17ο αι. είχε 150 μοναχούς. Στα 1743 σύμφωνα με μαρτυρία του Άγγλου περιηγητή Charles Perry οι μοναχοί δεν ξεπερνούσαν τους 60. Έτσι μαζί με το μοναστήρι ή χάριν της προστασίας που απολάμβανε η Μονή από τις δυτικές δυνάμεις ευημερούν και οι ίδιοι οι κάτοικοι του νησιού.
Η Μονή μέσα από τα μάτια των περιηγητών
Ο Γάλλος Pierre Bellon, τον 16ο αι. αναφέρει πως οι καλόγεροι της Μονής του έδειξαν το χέρι ενός νεκρού του οποίου τα νύχια μεγαλώνουν και είναι του αγίου Ιωάννη, ενώ για τους Τούρκους ανήκει σε δικό τους προφήτη. Η ίδια πληροφορία επαναλαμβάνεται και από τον Άγγλο Aaron Hill στα 1709. Μια ομάδα τριών Γάλλων, πάλι περιηγητών αναφέρει τη φιλοξενία των μοναχών: έλαβα δώρα κι εφόδια για δυο μέρες ενώ τους έγινε μικρή λειτουργία για καλό ταξίδι. Περιηγητές κυνηγοί χειρογράφων την περίοδο του ύστερου 18ου αι. επισκέπτονται τη βιβλιοθήκη της προς εύρεση χειρογράφων Άλλοι, προτεστάντες στο θρήσκευμα, αμφισβητούν τη συγγραφή της Αποκάλυψης από τον Ιωάννη επισκεπτόμενοι το σπήλαιο μέσα στη Μονή. Την άνοιξη του 1776 ο κόμης Ωγκύστ ντε Σουαζέλ Γκουφιέ, φτάνει στο νησί με σκοπό να επισκεφθεί τη Μονή προς αναζήτησης βιβλίων και συναντά έναν μοναχό που τον ρωτάει για τους Βολταίρο και Ρουσσώ αν ζουν ακόμα. Οι ριζοσπαστικές ιδέες του Διαφωτισμού δεξιώνονται στο ιδιωτικό επίπεδο της μοναστικής απομόνωσης. Ταυτόχρονα ο ίδιος σκέπτεται αντικρίζοντας το μοναστήρι, «Θα ήταν αδύνατο να επιβιώσουν τόσοι καλόγεροι αν δεν υπήρχαν τα μετόχια στα γειτονικά νησιά και τα δοσίματα που προσφέρει η δεισιδαιμονία των Ελλήνων» Τέλος μας πληροφορεί πως οι καλόγεροι πουλούσαν κομμάτια από το βράχο του Σπηλαίου της Αποκάλυψης στους επισκέπτες ως θεραπευτικό ασθενειών. Το 1787 ο φυσιοδίφης John Sibthorp πληροφορείται από τον μοναχό Γρηγόριο Ζένο, γνώστη της αρχαίας ελληνικής γλώσσας, για βότανα του νησιού. Ο Τhiersch εγκωμιάζει το το ψωμί που ζύμωναν οι μοναχοί.
Η εκπαιδευτική δράση
Πληροφορούμαστε στα 1494 πως λειτουργούσε στη Μονή σχολείο για τα παιδιά του νησιού
Μετά την ενσωμάτωση στο Ελληνικό κράτος
Η Μονή συμμετείχε στο ζήτημα της Αυτοκεφαλίας της Εκκλησίας της Δωδεκανήσου με τον ιερομόναχο Ιερεμία τον Οκτώβριο του 1924, όταν συγκεντρώθηκαν στη Ρόδο εκπρόσωποι της Εκκλησίας Δωδεκανήσου. Στις 12 Σεπτεμβρίου 1989 με το υπ' αρίθμ. 677 Πατριαρχικό Συνοδικό Σιγίλιο το Οικουμενικό Πατριαρχείο όρισε εκ νέου εισαγωγή του κοινοβιακού μοναστικού συστήματος στη Μονή.
Γαιοκτησία
Ο Αυτοκράτορας αποδεχόμενος σχετικό αίτημα του Όσιου Χριστόδουλου προέβη σε αφιέρωση του νησιού στον Θεό κάνοντας δωρεά του νησιού στους μοναχούς που θα το κατοικούσαν. Ήταν δωρεά δημόσιας γης. Ωστόσο ο όσιος δώριζε, σύμφωνα με το ίδιο χρυσόβουλο κτήματά του στη νήσο Κω στο δημόσιο. To 1089 σε κτήση της στη Λέρο περιλάμβανε μια κατοικία για τους αγρεργάτες και μια για τους παροίκους. Η Μονή έλαβε διάφορες παραχωρήσεις: ο Αλέξιος Α' Κομνηνός έδιδε τα νησάκια Λειψώ, Αρκιοί και Αγαθονήσι, ο Αλέξιος Γ' Κομνηνός έδωσε ως μετόχι της Μονής στα 1197 μονή στην περιοχή Ψυχρού στην Κρήτη, ο Αλέξιος Γ' Άγγελος 1201 μετόχι τη Μονή Αγίου Γεωργίου του Δυσικού στα Φύγελα της Μ. Ασίας. Το 1216 ο Θεόδωρος Α' Λάσκαρις μετόχι του Πύργου στα Παλάτια Μ.Ασίας, ενώ στην ίδια περιοχή ο Ιωάννης Βατάτζης τη μονή Θεοτόκου της Κεχιονισμένης. Το 1267 αναγνωρίζεται η κυριότητα του χωριού Στύλος της Κρήτης από τους μοναχούς της Πάτμου κι όχι από τους αδελφούς Σκορδίλη που το διεκδικούσαν. Η γη του Μετοχίου ήταν γύρω από το χωριό Στύλος Αποκορώνου και τον ποταμό Κοιλιάρη, είχε δηλαδή μια μικρή και εύφορη κοιλάδα με διεκδικητές τους γύρω φεουδάρχες, τον καστελλανό Αποκορώνου και τους ρέκτορες Χανίων. Το 1271 αποκτούν δικαίωμα εξαγωγής 1000 μουζουριών σιταριού, από την παραγωγή της Μονής και με προορισμό την Πάτμο, με σκοπό την συντήρηση των μοναχών και των κατοίκων του νησιού. Η εξαγωγή συχνά παρεμποδιζόταν από τις βενετικές αρχές, όπως στα 1835 οπότε μετά από διαμαρτυρία τους πέτυχαν την ανανέωση του σχετικού δικαιώματος. Η Μονή κατέβαλε κάθε χρόνο ορισμένη ποσότητα κρασιού ή 25 υπέρπυρα στο δούκα, ένα ταύρο στο ρέκτορα Χανίων και μια δεκάτη στο κράτος, από την οποία απαλλάχτηκε στα 1401. Το 1292 ο Ανδρόνικος Β' Παλαιολόγος με νέο χρυσόβουλο επικύρωσε τη δωρεά και έδωσε και δύο νησίδες στη Μονή: τους Λειψούς και το Αγαθονήσι. Ο Ανδρόνικος Γ΄ Παλαιολόγος με χρυσόβουλο το 1329 επικύρωσε τις προηγούμενες δωρεές. Με την Οθωμανική κατάκτηση η ακίνητη περιουσία της δεν δημεύεται παραμένοντας στην κυριότητά της ως μουλκ. Μέχρι τον 17ο αιώνα η Μονή διαχειρίζεται το νησί μόνη της. Στα τέλη του 17ου αιώνα το Κοινό της Πάτμου εμφανίζεται με αξιώσεις ιδιοκτησίας και διοικήσεως και με συμφωνία Κοινού και Μονής στα 1720 το νησί διαιρείται σε δύο τμήματα. Έτσι οι γαίες της Μονής αντιστοιχούσαν στο μισό της επιφάνειας του νησιού.
Οικονομικές δραστηριότητες
Η Μονή από τον 16ο έως το 19ο αι. διατηρεί το αποκλειστικό δικαίωμα ίδρυσης και λειτουργίας ελαιοτριβείων ενώ στα 1588 χρηματοδότησε την κατασκευή δύο μύλων. Στα 1794 στη Μήλο δωρήθηκε στο εκεί μετόχι της ένας ανεμόμυλος.
Ο στόλος της Μονής
Από τους βυζαντινούς κιόλας χρόνους είχε ιδιόκτητα πλοία που κάλυπταν τις ανάγκες τροφοδοσίας του νησιού και τις εμπορικές συναλλαγές. Με τη σύσταση της Μονής δόθηκε φορολογική ατέλεια στη Μονή στο πρώτο πλοίο που θα κατασκεύαζε, χωρητικότητας 500 θαλασσίων μοδίων δηλ. 8,5 κυβικών μέτρων. Το 1186 αναφέρεται πως είχε τρία πλοία συνολικής χωρητικότητας 1500 μοδίων δηλ. 25, 5 κυβικών μέτρων. Στα 1214 λαμβάνει φορολογική ατέλεια για τα πλοία της από το κράτος της Νίκαιας. Το 1577 ο αριθμός των μοναστηριακών σκαφών με τις ονομασίες Άγιος Ιωάννης Ευαγγελιστής, Άγιος Ιωάννης ο Θεολόγος ή Άγιος Ιωάννης Αποκάλυψη, ανέρχονταν σε τέσσερα, όσα και κατά τη βυζαντινή περίοδο, από τα οποία τα τρία ταξίδευαν μια φορά το χρόνο για τη Βενετία. Όμως σε διάστημα μιας σχεδόν δεκαετίας, το 1589 ο αριθμός ανερχόταν στα έξι. Εκτός των ιδιόκτητων σκαφών η μονή είχε πλοία συνεταιρικά με άλλους νησιώτες. Τα πληρώματα των σκαφών της ήταν παπάδες ή μοναχοί και λαϊκοί. Όταν πέφτουν θύματα πειρατείας από Μαλτέζους ζητάει η Μονή από τον Μεγάλο Μάγιστρο της Μάλτας να αποζημιώσει τη Μονή.
Τα μεταβυζαντινά οικοδομικά προγράμματα της Μονής
Την περίοδο αυτή έχουμε την ανέγερση παρεκκλησίων, Τιμίου Σταυρού, Αγίων Αποστόλων, αγίου Ονουφρίου, αγίου Βασιλείου, σκευοφυλάκιο. Ο σεισμός του 1646 ωθεί τους μοναχούς να να στερεώσουν τα τείχη με μια μεγάλη σκάρπα (1646 περίπου) και πάλι άλλες (1677 και 1700). Οι όποιες προσθήκες έγιναν στη Μονή την περίοδο αυτή αφορούσαν την κάλυψη κυρίως επιθυμιών των δωρητών κάτι που δείχνει «τις αμοιβαίες σχέσεις γοήτρου Μονής και δωρητών» Στα 1609 κοινή συνέλευση μοναχών και λαϊκών αποφασίζει την κατεδάφιση οικιών που γειτνίαζαν με τα τείχη της μονής για λόγους ασφαλείας τόσο της Μονής όσο και της πρωτεύουσας του νησιού.
Καθολικό
Στα ανατολικά της ακανόνιστης στην κάτοψη αυλής, μίας από τις πολλές της Μονής και όχι πραγματικού κέντρου της, βρίσκεται το σύμπλεγμα του Καθολικού με τα παρεκκλήσια του. Το καθολικό δεν βρίσκεται στο κέντρο της αυλής αλλά εφάπτεται στα ανατολικά τείχη της Μονής. Ο κυρίως ναός ανήκει τυπολογικά στον σταυροειδή εγγεγραμμένο απλό τετρακιόνιο με αρκετές ιδιορρυθμίες. Η κεντρική αίθουσα έχει εσωτερικές διαστάσεις 6,15 Χ 9 μ. και καλύπτεται από τρούλο με μεσαίου ύψους κυκλικής διατομής τύμπανο με τέσσερα στενά τοξωτά παράθυρα. Το τύμπανο στηρίζεται σε τέσσερις κεραίες του σταυρού, μέσω σφαιρικών τριγώνων που καταλήγουν σε κίονες. Οι κίονες μαρμάρινοι οι ανατολικοί και κτιστοί, βαμμένοι με ελαιόχρωμα οι δυτικοί, επιστέφονται με βαριά κιονόκρανα και στηρίζονται οι πρώτοι σε παλαιοχριστιανικές βάσεις με σπείρα και πλίνθο, επί του στυλοβάτη του τέμπλου, ενώ οι άλλοι δύο απευθείας στο μαρμάρινο δάπεδο του ναού. Τα γωνιακά διαμερίσματα καλύπτονται με εγκάρσιες καμάρες και οι κλείδες τους βρίσκονται ψηλά, στα δυτικά στο ύψος της κεραίας του σταυρού και στα ανατολικά ελάχιστα χαμηλότερα ώστε να έχουμε αλληλοδιείσδυση των επιφανειών με μορφή σταυροθολίων, ίσως για να μπορεί να δημιουργηθεί ένα επίπεδο εκμεταλλεύσιμο δώμα.
Βυζαντινή περίοδος
Το Καθολικό στα μέσα του 12ου αι. ίσως ήταν διακοσμημένο με τοιχογραφίες. Ελάχιστο δείγμα της περιόδου αποτελούν τα γραπτά κοσμήματα στις παραστάδες της νότιας πόρτας προς το παρεκκλήσιο της Παναγίας και σε μια άλλη βόρεια που οδηγούσε στο έξω σκευοφυλάκιο, αλλά μετά φράχθηκε.
Μεταβυζαντινή περίοδος
Οι εσωτερικές επιφάνειες του Καθολικού, τρούλος, καμάρες και τοίχοι, καλύπτονται από τοιχογραφίες που χρονολογούνται στα 1600. Το τεταρτοσφαίριο της κόγχης του Ιερού Βήματος κοσμείται με την Παναγία Πλατυτέρα και στον ημικύλινδρο στέκουν συλλειτουργούντες ιεραράρχες. Στην καμάρα που τ καλύπτει απεικονίζεται η Ανάληψη και στις καμάρες των παραβημάτων ιεράρχες. Στην κορυφή του τρούλου έχουμε τον Στηθαίο Παντοκράτορα και ακολουθούν τρεις ομόκεντροι δακτύλιοι με Θεία Λειτουργία, στηθαίους αγγέλους και προφήτες αντίστοιχα. Στα σφαιρικά τρίγωνα του τρούλου έχουμε τους τέσσερις ευαγγελιστές. Στις καμάρες που στεγάζουν το ναό έχουμε τη Μεταμόρφωση, τον Χριστό δωδεκαετή στο ναό, την Ξηρανθείσα συκή, τη Σταύρωση, την Κλίμακα του Ιακώβ, τον Παλαιό των Ημερών και την Παναγία, τη Φιλοξενία του Αβραάμ, τη Θεραπεία πολλών ασθενών, τη Θεραπεία του Σεληνιαζομένου, την Ψηλάφηση του Θωμά, το Μη μου άπτου, και την Παραβολή των εκατό προβάτων. Στις επιφάνειες των τοίχων έχουμε ολόσωμες μορφές οσίων ασκητών (Αντωνίου, Σάββα, Παύλου Θηβαίου, του κτήτορα της Μονής Χριστόδουλου. Δεξιά από το τέμπλο έχουμε τον Ιωάννη να υπαγορεύει το ευαγγέλιο του στον Πρόχορο. Στα 1600 έχουμε τοιχογράφηση του εσωνάρθηκα του καθολικού: στον δυτικό τοίχο έχουμε αριστερά τη βρεφοκτονία και δεξιά τον Κύκλο της Γέννησης του Χριστού: Ασπασμός Παναγίας-Ελισσάβετ, Φόνος Ζαχαρίου, Προσκύνηση φυγή μάγων, δεύτερο όνειρο Ιωσήφ και φυγή στην Αίγυπτο.)Στον βόρειο τοίχο την Παραβολή των δέκα παρθένων στον ανατολικό και νότιο τοίχο και στην καμάρα την Πολυπρόσωπη σκηνή της Δευτέρας Παρουσίας.
Βυζαντινή περιόδος
Μας έχει σωθεί κατάλογος του 1200 με αναφορά σε δεκαοκτώ εικόνες που προφανώς δεν ήταν και οι μόνες. Πάντως το κριτήριο καταγραφής τους ήταν πολυτελείς μεταλλικές επενδύσεις και τα πετράδια που έφεραν. Της βυζαντινής περιόδου είναι εικόνες του αγίου Ιωάννη Θεολόγου με μεταλλική επένδυση και σμάλτα αυτοκρατορικό δώρο, ο άγιος Θεόδωρος, ο άγιος Ιάκωβος, ο άγιος Νικόλαος
Μεταβυζαντινή περίοδος
Έργα του Ανδρέα Ρίτζου και του Γεώργιου Κλόντζα φυλάσσονται στη Μονή από την περίοδο αυτή. Έργα ντόπιων ζωγράφων έχουμε στις αρχές του 17ου αι. που μιμούνται Κρητικούς ζωγράφους (Οσίου Χριστόδουλου 1610-1629 και Ένθρονης Παναγίας με αφιερωτές 1590).
Τα χειρόγραφα
Η βιβλιοθήκη της Μονής είναι από τις ελάχιστες μοναστηριακές βιβλιοθήκες που έφτασαν ως τις ημέρες χωρίς να καταστραφεί ολοσχερώς το περιεχόμενό τους. Είναι από τις λίγες βιβλιοθήκες που αν και συγκροτήθηκε τον 11ο αι, μετά το Σχίσμα ωστόσο περιέχει υλικό από την περίοδο πριν το Σχίσμα. Αποτελείται κυρίως από ελληνικά χειρόγραφα. Οι βασικότερες ομάδες χειρογράφων αφορούν τα κείμενα της Αγίας Γραφής, πατερικά της ησυχαστικής κίνησης, υμνοράφων και μελωδών. Χαρακτηριστικό είναι πως διασώζει τα παλιότερα και καλύτερα Κοντακάρια με ύμνους του Ρωμανού του Μελωδού. Επίσης μουσικά χειρόγραφα με παλαιά παρασημαντική ειρμολόγια και στιχηράρια. Ως προς τα θύραθεν κείμενα διασώζονταν μέχρι τις αρχές του 19ου αι. ο σημαντικότερος κώδικας Πλατωνικών έργων, έργο του εργαστηρίου του Αρέθα Καισαρείας, ο αρχαιότερος κώδικας του Διόδωρου Σικελιώτη, το αρχαιότερο Ανθολόγιο με ρήσεις και αποφθέγματα αρχαίων και χριστιανών συγγραφέων, σχόλια του Πρόκλου στον Τίμαιο του Πλάτωνα, τραγωδίες του Σοφοκλή. Τέλος σημαντικά είναι τα αγιολογικά έργα με παλιότερο τον κώδικα 254 του 10ου αι. Το 1200 το 20% των χειρογράφων της Μονής ήταν χαρτώα. Λόγω της συνεχούς φθοράς τους στα 1307 το ποσοστό τους έπεσε στα 8,3%
Τα έγγραφα
Το αρχείο των βυζαντινών εγγράφων της Μονής συγκροτείται από την ίδρυσή της και περιλαμβάνει αρχικά τα ιδρυτικά χρυσόβουλα και τα πρακτικά της παράδοσης της νήσου στον όσιο Χριστόδουλο. Τα έγγραφα εμπλουτίζονται με αυτά που αφορούν άλλες κτήσεις της μονής μετόχια. Σήμερα σώζονται 150 χειρόγραφα πρωτότυπα ή επικυρωμένα αντίγραφα βυζαντινών αιώνων. Χρονολογούνται από τον 11ο αι. έως τον 15ο: 35 χειρόγραφα του 11ου, 27 του 12ου, 65 του 13ου, 6 του 14ου-150υ αι. όσον αφορά όσα δεν μας έχουν σωθεί και για τα οποία μας έχουν σωθεί μαρτυρίες έχουμε κατάλογο των αρχών του 13ου αι. με αναφορά σε 200 χειρόγραφα που όμως καταστράφηκαν από τους μοναχούς ως άχρηστα. Πάντως ο αρχαιότερη συνοπτική περιγραφή χειρογράφων τοποθετείται μεταξύ 1193 και 1118. Πολύ σημαντικά είναι τα αυτοκρατορικά έγγραφα-με δωρεές ή υπηρεσίες προς τη μονή,πολύτιμη πηγή για την εσωτερική διοίκηση της αυτοκρατορίας- της βιβλιοθήκης όπως των Μιχαήλ Ζ' Δούκα, Νικηφόρου Βοτανειάτη, Αλέξιου Α' Κομνηνού και της μητέρας του Άννας Δαλασσηνής, του Ιωάννη και Μανουήλ Κομνηνού, του Αλέξιου και Ισάακιου Αγγέλου, του Μιχαήλ Η' Παλαιολόγου και της συζύγου του Θεοδώρας, του Ανδρόνικου Β' και Ανδρόνικου Γ. Επισημαίνεται πως μας έχει σωθεί ο εκτενέστερος σωζόμενος κατάλογος φορολογικών απαλλαγών και που αναφέρεται με το ιδρυτικό χρυσόβουλλο του Αλέξιου Α' Κομνηνού. Πλούσιο είναι και το αρχείο της μεταβυζαντινής περιόδου έως το 1900: 7.500 έγγραφα έως το 1830 και από το 1831 έως το 1900 σε 6.700 έγγραφα περίπου. Στη βιβλιοθήκη της Μονής μας έχει σωθεί ένα από τα παλιότερα χειρόγραφα συγχωροχάρτια, του Μητροφάνη Γ΄(1567)
Βιβλία
Η βιβλιοθήκη της Μονής συγκροτήθηκε στο κύριο μέρος της μετά το 1856 με τα βιβλία της Πατμιάδος Σχολής που μεταφέρθηκε στη Μονή. Στη βιβλιοθήκη σώζεται μία από τις παλαιότερες εκδόσεις: σώζεται αντίτυπο της έκδοσης του Αριστοτέλη μάλλον από τον Άλδο Μανούτιο στη Βενετία στα 1497. Ο παλαιότερος κατάλογος βιβλίων είναι του 1769 και υπαγορεύθηκε από την απώλεια και ιδιοποιήση βιβλίων από τη βιβλιοθήκη από τρίτους.
Το εκκλησιαστικό και νομικό καθεστώς της Μονής
Όταν ιδρύθηκε η Μονή ήταν κτητορική, ανήκε στο Όσιο Χριστόδουλο, αφού η γη του δωρήθηκε από τον Αυτοκράτορα. Μετά τον κτήτορα και τους διαδόχους του η μονή άρχισε να δρα συλλογικά. Η εσωτερική οργάνωση και λειτουργία της Μονής καθορίστηκε από τον Όσιο Χριστόδουλο κατά το τυπικό του Μεγάλου Βασιλείου. Ήταν ελεύθερη και αυτεξούσια. Ως προς τις ακολουθίες ακολουθούσε το Τυπικό του Αγίου Σάββα της Ιερουσαλήμ. Στα 1132 εκδίδεται ένα Πατριαρχικό Μολυβδόβουλλο από τον Κωνσταντινουπόλεως Ιωάννη Θ΄Αγαπητό με το οποίο κατοχυρώνεται το αυτοδιοίκητο της Μονής,υπαγόμενης στην πατριαρχική δικαιοδοσία καθιστάμενη πατριαρχική σταυροπηγιακή. Η Μονή μπορούσε να καλεί οποιονδήποτε επίσκοπο προτιμούσε για την τέλεση χειροτονιών και την προχείριση ηγουμένου, εκλεγμένου από τους μοναχούς. Μεταξύ 1145 και 1157 η Μονή μετά από συμφωνία του ηγουμένου Θεόκτιστου και του επισκόπου Ικαρίας Κωνσταντίνου υπήχθη στην εξουσία του Ικαρίας. Ο Πατριάρχης Λουκάς Χρυσοβέργης επαναφέρει την αυτονομία της Μονής στα 1158. Στα μέσα προς τέλη του 13ου αι. ο επίσκοπος Λέρου Νείλος επιχείρησε να υπαγάγει τη Μονή στη δικαιοδοσία του, αλλά ο Πατριάρχης με σιγίλλιό του το απέτρεψε. Το καθεστώς της Μονή φαίνεται να απειλήθηκε από κάποιον από τους πλησιόχωρους επισκόπους αν κρίνουμε από την έκδοση στα 1504 και 1512 δύο σιγιλίων από τον Κωνσταντινουπόλεως Παχωμιο Α' που κατοχύρωναν του πατριαρχικό σταυροπηγιακό καθεστώς της. Η Ιερά Μονή Πάτμου είναι Βασιλική, Πατριαρχική και Σταυροπηγιακή μονή και ανήκει στην Εκκλησία της Δωδεκαννήσου. Σύμφωνα με τη γνωμοδότηση 142/1979 του Νομικού Συμβουλίου του Κράτους η Ιερά Μονή Θεολόγου έχει νομική προσωπικότητα ιδιωτικού δικαίου. Στο άρθρο 18 παράγραφος 8 του Ελληνικού Συντάγματος υπάρχει ειδική πρόβλεψη για το αναπαλλοτρίωτο της αγροτικής ιδιοκτησίας της Μονής Πάτμου όχι όμως και της αστικής ιδιοκτησίας της. Επίσης αναγνωρίζει πως η Μονή έχει άξια λόγου ακίνητη αγροτική ιδιοκτησία την οποία ο νομοθέτης κρίνει προστατευτέα και αναγνωρίζει τη νομική αξία των χρυσόβουλων ως νομικών τίτλων κυριότητας.
Περαιτέρω ανάγνωση
Κατηγορία:Μνημεία Παγκόσμιας Κληρονομιάς στην Ελλάδα Αγιου Ιωαννου του Θεολογου Κατηγορία:Κτίρια και κατασκευές στην Πάτμο Κατηγορία:Ιερά Πατριαρχική Εξαρχία Πάτμου
Αντώνιος Κομιζόπουλος
Ο Αντώνιος Κομιζόπουλος ήταν Έλληνας έμπορος και το 4ο μέλος της Φιλικής Εταιρείας.
Βιογραφικά στοιχεία
Καταγόταν από τη Φιλιππούπολη. Το 1815 ενώ βρισκόταν στη Μόσχα έγινε μέλος της Φιλικής Εταιρείας. Τρία χρόνια αργότερα, με πρωτοβουλία του Νικολάου Σκουφά, έγινε μέλος της Αόρατης Αρχής και υπέγραφε με τα γράμματα Α.Ε. Μύησε πολλά σημαντικά πρόσωπα στη Φιλική Εταιρία μεταξύ των οποίων τον Χριστόφορο Περραιβό και αφιέρωσε μεγάλο μέρος της περιουσίας του για τον αγώνα. Ο Εμμανουήλ Ξάνθος διέσωσε αρκετές επιστολές του Κομιζοπούλου τόσο προς τον ίδιο όσο και προς άλλους Φιλικούς.
Πηγές
Κατηγορία:Έλληνες μέλη της Φιλικής Εταιρείας Κατηγορία:Έλληνες της Βουλγαρίας
Γιάσνα Μάτιτς
Η Γιάσνα Μάτιτς (σερβικά : Јасна Матић) γεννημένη στις 14 Ιανουαρίου 1964 στο Βελιγράδι της τότε Γιουγκοσλαβίας, είναι Σέρβα πολιτικός.
Σπούδασε πολιτικός μηχανικός στο πανεπιστήμιο του Βελιγραδίου και πήρε διδακτορικό στο "Πανεπιστήμιο Ουάσιγκτον" στο Σεντ Λούις του Μιζούρι των Ηνωμένων Πολιτειών.
Από το 2001 μέχρι 2002 εργάστηκε ως σύμβουλος του αναπληρωτή πρωθυπουργού της Ομοσπονδιακής Δημοκρατίας της Γιουγκοσλαβίας. Ήταν σύμβουλος της παγκόσμιας τράπεζας στις ΗΠΑ, κατά την περίοδο από το 2000 μέχρι το 2001. Διορίστηκε υφυπουργός στο Υπουργείο οικονομίας και περιφερειακής ανάπτυξης της Δημοκρατίας της Σερβίας το 2007 και κατείχε τη θέση αυτή μέχρι τον Ιούλιο του 2008. Επίσης χρημάτισε υπουργός τηλεπικοινωνιών και κοινωνίας της πληροφορικής στην κυβέρνηση του Μίρκο Τσβέτκοβιτς την περίοδο 2008 - 2012.
Παραπομπές
Κατηγορία:Γιουγκοσλάβοι πολιτικοί Κατηγορία:Υπουργοί τηλεπικοινωνιών της Σερβίας
Σέρχιο Αγουέρο
Ο Σέρχιο Λεονέλ Αγουέρο ντελ Καστίγιο (Sergio Leonel Agüero del Castillo, γεννήθηκε 2 Ιουνίου 1988) είναι Αργεντινός πρώην ποδοσφαιριστής. Αγωνίστηκε τελευταία ως επιθετικός για τη Μπαρτσελόνα και την Εθνική ομάδα της Αργεντινής. Θεωρείται ως ένας από τους καλύτερους επιθετικούς της γενιάς του. Είναι τρίτος σκόρερ στην ιστορία της εθνικής Αργεντινής με 42 τέρματα.
Ξεκίνησε τη σταδιοδρομία του στην Ιντεπεντιέντε, και στις 5 Ιουλίου 2003, έγινε ο νεότερος παίκτης που κάνει ντεμπούτο στο πρωτάθλημα της Αργεντινής, μόλις 15 χρονών και 35 ημερών. Το 2006, μετακόμισε στην Ευρώπη για να παίξει στην Ατλέτικο Μαδρίτης, όπου πέτυχε 101 γκολ σε 234 εμφανίσεις και κερδίζοντας μεταξύ άλλων το Γιουρόπα Λιγκ και το Σούπερ Καπ το 2010. Έπειτα, μεταγράφηκε στη Μάντσεστερ Σίτι το 2011. Τη τελευταία μέρα της σεζόν με τη νέα του ομάδα, σημείωσε το περίφημο γκολ εναντίoν της ΚΠΡ στο 94ο λεπτό, κάνοντας το 3-2 για την ομάδα του, δίνοντας στη Σίτι το πρωτάθλημα μετά από 44 χρόνια.
Σε διεθνές επίπεδο εκπροσώπησε την ομάδα της Αργεντινής στο Παγκόσμιο Κύπελλο U-20 της FIFA το 2005 και το 2007, κερδίζοντας και τα δύο πρωταθλήματα. Έπαιξε στους Ολυμπιακούς Αγώνες του Πεκίνου το 2008, σημειώνοντας δύο γκολ στον ημιτελικό με 3-0 εναντίον της Βραζιλίας. Ο Αγουέρο επιλέχθηκε για να εκπροσωπήσει την Αργεντινή στο Παγκόσμιο Κύπελλο Ποδοσφαίρου 2010, το Κόπα Αμέρικα 2011, το Παγκόσμιο Κύπελλο Ποδοσφαίρου 2014, το Κόπα Αμέρικα 2015 και το Κόπα Αμέρικα Σεντενάριο, φτάνοντας στους τελικούς των τελευταίων τριών πρωταθλημάτων. Έχει γίνει γνωστός με το ψευδώνυμο "Κουν" (Kun), το οποίο χρονολογείται από την παιδική του ηλικία και του δόθηκε από τη γιαγιά του. Η καριέρα του τερματίστηκε απρόοπτα στα 33 του καθώς ένα πρόβλημα που παρουσίασε στην καρδιά μέσα στο 2021 δεν του επέτρεψε να συνεχίσει την ποδοσφαιρική του σταδιοδρομία.
Ιντεπεντιέντε
Το πιο διάσημο γκολ του για την Ιντεπεντιέντε σημειώθηκε στις 11 Σεπτεμβρίου 2005, στη νίκη με 4-0 ενάντια στη Racing Club de Avellaneda, με τον Αγουέρο να ξεκινά από την περιοχή της δικής του ομάδας και να σκοράρει με το αριστερό του πόδι. Οι εξαιρετικές εμφανίσεις του προσελκύσουν γρήγορα το ενδιαφέρον μεγάλων ευρωπαϊκών συλλόγων.
Ατλέτικο Μαδρίτης
Τον Μάιο του 2006 ο Αγουέρο υπέγραψε για τον ισπανικό σύλλογο της Ατλέτικο Μαδρίτης με κόστος ρεκόρ μεταγραφής για τον σύλλογο. Το πρώτο γκολ της καριέρας του στην Ισπανία ήρθε στη νίκη της ομάδας της Μαδρίτης κόντρα στην Ατλέτικο Μπιλμπάο με 4-1, στις 17 Σεπτεμβρίου 2007. Την περίοδο 2007-08 ο Αγουέρο έφτασε στην τρίτη θέση στον πίνακα των σκόρερ του πρωταθλήματος (με 19 τέρματα). Κατάφερε να κέρδισε πολλούς επαίνους για την εμφάνισή του στον αγώνα ενάντια στη Μπαρτσελόνα, τον Μάρτιο του 2008, σκοράροντας δύο φορές, δίνοντας μια ασίστ πάσα και κερδίζοντας ένα πέναλτι για την ομάδα του στη νίκη με 4-2. Σημείωσε επίσης σημαντικά γκολ ενάντια στις Ρεάλ Μαδρίτης, Βαλένθια, Σεβίλλη και Βιγιαρρεάλ, βοηθώντας την Ατλέτικο να τερματίσει στη τέταρτη θέση και να μπορέσει να λάβει μια θέση για το Τσάμπιονς Λιγκ της επόμενης περιόδου, για πρώτη φορά μετά από πάνω από δέκα χρόνια.
Ήταν και πάλι ένας από τους μόνιμους σκόρερ για την Ατλέτικο και τη σεζόν 2008-09, κατά την οποία συνεργάστηκε στην επίθεση της ομάδας με τον Ουρουγουανό επιθετικό Ντιέγο Φορλάν, ο οποίος ήταν επίσης πρώην επιθετικός της Ιντεπεντιέντε. Στις 16 Σεπτεμβρίου 2008, σημείωσε το πρώτο του γκολ στο Τσάμπιονς Λιγκ, στην εκτός έδρας νίκη με 3-0 κόντρα στην PSV Αϊντχόφεν. Τον Μάρτιο του 2009, το δίδυμο Φορλάν-Αγουέρο σημείωσαν από 2 γκολ στη νίκη με 4-3 επί των πρωταθλητών εκείνης της χρονιάς, Μπαρτσελόνα.
thumb|Με τη Μάντσεστερ Σίτι
Μάντσεστερ Σίτι
Στις 28 Ιουλίου 2011 η Μάντσεστερ Σίτι επιβεβαίωσε ότι Σέρχιο Αγουέρο είχε υπογράψει πενταετές συμβόλαιο με τον σύλλογο. Το ακριβές ποσό δεν αποκαλύφθηκε. Έκανε το ντεμπούτο του με τη Μάντσεστερ Σίτι στις 15 Αυγούστου 2011, στη νίκη με 4-0 για την Πρέμιερ Λιγκ ενάντια στην ομάδα της Σουόνσι Σίτι. Χρησιμοποιήθηκε ως αλλαγή, στο 59ο λεπτό, σκοράροντας το πρώτο του γκολ για τον σύλλογο μέσα σε 9 λεπτά (68'), ενώ ολοκλήρωσε το ντεμπούτο του με ένα δεύτερο γκολ στις καθυστερήσεις του αγώνα, κάνοντας τους δημοσιογράφους να μιλήσουν με κολακευτικά σχόλια για την εμφάνισή του. Το πρώτο του χατ-τρικ το σημείωσε κόντρα στη Γουίγκαν.
Κατέχει την υψηλότερη αναλογία γκολ στην ιστορία του θεσμού, κατά μέσο όρο ένα γκολ ανά 106 λεπτά, ξεπερνώντας τον Τιερί Ανρί, με ένα γκολ κάθε 121,8 λεπτά. Επίσης, έχει το ρεκόρ για τα περισσότερα γκολ που σημειώθηκαν σε έναν αγώνα της Πρέμιερ Λιγκ - πέντε - και τα γρηγορότερα σε 23 λεπτά και 34 δευτερόλεπτα του αγώνα. Επιπλέον, είναι ο 6ος καλύτερος σκόρερ στην ιστορία της Πρέμιερ Λιγκ, καθώς και ο πρώτος μη Ευρωπαίος, με πάνω από 150 γκολ. Τη 1η Νοεμβρίου 2017, έγινε ο πρώτος σκόρερ στην ιστορία της Σίτι, σκοράροντας το 178ο του γκολ ενάντια στη Νάπολι. Τον Απρίλιο του 2022, η Μάντσεστερ Σίτι γνωστοποίησε ότι θα στηθεί άγαλμα προς τιμήν του έξω από το γήπεδο της ομάδας, «Έτιχαντ» με αφορμή τη συμπλήρωση δέκα χρόνων από το ιστορικό του γκολ στο 93'20 '' στο παιχνίδι με την ΚΠΡ, την τελευταία αγωνιστική της σεζόν 2011-12, το οποίο χάρισε το πρωτάθλημα της Πρέμιερ Λιγκ στον σύλλογο.